Polițistul care l-a ucis pe George Floyd, condamnat la 21 de ani de închisoare.
Ofițerul de poliție Derek Chauvin a fost condamnat la 21 de ani de închisoare de un tribunal american. Fostul ofițer l-a sufocat cu genunchiul pe afro-americanul George Floyd. "Nu știu de ce ai făcut-o, dar să-ți pui genunchiul pe gâtul cuiva până la moarte este greșit. Și pentru asta trebuie să fii pedepsit aspru", a spus magistratul.
Ofițerul de poliție Derek Chauvin a fost condamnat joi la 21 de ani de închisoare de un tribunal american pentru că l-a sufocat cu genunchiul pe afro-americanul George Floyd, potrivit Reuters.În vârstă de 46 de ani, fostul ofițer mai fusese condamnat la 22 de ani și jumătate de închisoare pentru crimă în Minnesota, dar a făcut apel la sentință.Sentința federală pentru "încălcarea drepturilor civile" a bărbatului de culoare în vârstă de 40 de ani este definitivă, fiind rezultatul unui acord de recunoaștere a vinovăției.Judecătorul a declarat că poate fi executată în același timp cu cealaltă sentință, acordându-i-se credit pentru cele șapte luni petrecute deja în custodie."Nu știu de ce ai făcut-o, dar să-ți pui genunchiul pe gâtul cuiva până la moarte este greșit. Și pentru asta trebuie să fii pedepsit aspru", a spus magistratul.Într-un scurt discurs, Derek Chauvin le-a urat copiilor lui George Floyd "succes în viață", fără să-și ceară scuze sau să aibă vreo remușcare. Fratele lui Floyd a cerut "pedeapsa maximă" împotriva lui Derek Chauvin, spunând că nu a dormit de la tragedie.